Bortforpagtning af landbrugsjord 
Sagsfremstilling 
11.                 Bortforpagtning af landbrugsjord - Åbent 
  
  
SAGENS INDHOLD 
Favrskov Kommune bortforpagter i dag ca. 200 ha landbrugsareal. Størstedelen af kommunens forpagtningsaftaler 
skal genudbydes i 2016. Der skal i denne sag tages stilling til om der skal ske ændringer i forpagtningsvilkårene. 
Landbrugsarealerne kan ses af kortbilaget. 
  
Kommunens forpagtningsaftaler er siden 2011 blevet harmoniseret i takt med aftalernes udløb og genudbud. Derfor 
er forpagtningsaftaler siden 2011 indgået på baggrund af kommunens standardforpagtningskontrakt og indeholder 
blandt andet vilkår om pesticidfri drift for at begrænse risikoen for at forurene grundvandet. 
  
VURDERING 
Teknik og Kultur vurderer, at der er tre veje at gå i håndteringen af bortforpagtningen: 
  
1. Arealerne bortforpagtes på vilkår om pesticidfri drift 
2. Arealerne bortforpagtes på konventionelle vilkår, hvor der må anvendes pesticider til ukrudtsbekæmpelse. Det vil 
indebære, at vilkåret om pesticidfri drift af landbrugsarealerne fjernes. 
3. Arealerne bortforpagtes med vilkår om økologisk drift i stedet for det nuværende vilkår om pesticidfri drift. 
  
Pesticidfri drift betyder, at arealet ikke må sprøjtes, men at anvendelse af kunstgødning er tilladt. Økologisk drift er 
kendetegnet ved, at der ikke må anvendes sprøjtemidler og kunstgødning. 
  
Teknik og Kultur har involveret landbrugsorganisationen SEGES i en afdækning af grundlaget for bortforpagtning af 
landbrugsarealerne med vilkår om økologisk drift. 
  
SEGES oplyser, at der er flere forhold, der giver incitament til at drive landbrug uden brug af pesticider og 
kunstgødning, herunder en stigende efterspørgsel på økologisk mælk. 
  
SEGES oplyser også, at økologiske landmænd får en højere pris for varerne, og får desuden et højere økonomisk 
tilskud, end konventionelle landmænd. På den baggrund vurderes det, at økologiske landmænds betalingsevne 
forventeligt vil være på samme niveau som konventionelle landmænd. 
 
Teknik- og 
Miljøudvalget 
11. januar 2016 
Sagsnr. 710-2015-
25689 
Dok.nr. 710-2015-
214505 
Sagsbehandler 
DPCGNI 
  
Tidl. politisk behandling 
ØK, 25.01.11, pkt. 8 
Forventet sagsgang 
TM-U, ØK 
Lovgrundlag 
  
  
Antallet af økologiske landbrug og beliggenheden i og omkring kommunen har imidlertid betydning for, om det er 
hensigtsmæssigt, at udbyde alle arealerne med vilkår om økologisk drift. Kortbilaget viser placeringen af økologiske 
landmænd i [adresse] og i nærområdet uden for kommunegrænsen i forhold til kommunens 
bortforpagtede arealer. 
  
Teknik og Kultur vurderer, at det er usikkert, om der er tilstrækkeligt mange potentielle økologiske forpagtere til 
kommunens arealer og dermed en konkurrencesituation, så den samlede forpagtningsindtægt kan fastholdes på det 
nuværende niveau på ca. 3.000 kr./ha/år. 
  
Det bemærkes, at de nuværende forpagtningsvilkår giver økologiske landbrug mulighed for at byde på arealerne på 
lige fod med andre landbrug, der vil drive arealerne uden brug af pesticider. 
  
Arealerne vil som udgangspunkt blive udbudt til den højst mulige pris pr. ha, forudsat højstbydende overholder 
forpagtningsvilkårene, herunder vilkåret om pesticidfri drift. 
  
ØKONOMI 
Forpagtningsindtægten varierer fra areal til areal, da den afhænger af jordens kvalitet og egnethed til dyrkning. 
Gennemsnitsprisen for forpagtningsaftaler er i 2015 ca. 3.000 kr./ha/år. 
  
Der er variationer i forpagtningsindtægterne afhængigt af landbrugsarealernes beliggenhed, jordens kvalitet m.v. 
  
INDSTILLING 
Direktøren for Teknik og Kultur indstiller til Økonomiudvalget: 
1. At godkende forpagtningsvilkårene i standardkontrakten, som fortsat er baseret på pesticidfri drift. 
2. At direktøren for Teknik og Kultur bemyndiges til at udbyde landbrugsarealerne og indgå aftale om bortforpagtning 
af arealerne på de godkendte forpagtningsvilkår. 
  
  
BESLUTNING 
  
Bilag 
  
  
  
  
Teknik- og Miljøudvalget, 11. januar 2016: 
Fraværende: Ingen 
  
Indstilles godkendt. 
  
Joachim Johnsen, Johannes Thorsen og Mark Jacobsen kan ikke tiltræde indstillingen. 
  
Kort over landbrugsarealer og økologiske 
landbrug 
710-2015-218161 
[adresse] 
710-2015-147841 
